Document ID: /roh_data/filtered/Billingualer_Corpus_interleaved-de-rm.jsonl.gz/1498

This is a text translated from German to Rumantsch Grischun.
Besuch der Giunta provinciale di Sondrio bei der Bündner Regierung in Poschiavo

Die Giunta provinciale di Sondrio besucht am Dienstag, 7. Oktober 2008, Graubünden. Das Treffen mit der Bündner Regierung findet in Poschiavo statt. Angeführt wird die Delegation aus dem Nachbarland vom Präsidenten Fiorello Provera. Empfangen werden die Gäste von Regierungspräsident Stefan Engler und der Gesamtregierung. Nach dem Empfang in Poschiavo steht die Besichtigung des Stromhandelszentrums der Rätia Energie auf dem Programm. Das Regierungstreffen wird mit einem gemeinsamen Nachtessen abgeschlossen.

Die Regierung pflegt jährlich Kontakte mit Vertreterinnen und Vertretern ausländischer Staaten in der Schweiz oder mit Regierungen aus Nachbarländern. Diese Gespräche sind wichtige Bestandteile der Aussenbeziehungen des Kantons. Bei Nachbarstaaten und Ländern mit besonderen Beziehungen zur Schweiz und zu Graubünden stehen häufig aktuelle Sachfragen zur Diskussion. Andere Besuche dienen in erster Linie dem kulturellen, wirtschaftlichen und politischen Erfahrungsaustausch.

Hinweis an die Medien:

Um 16.00 Uhr kann bei der Rätia Energie (via da Clalt 307) in Poschiavo ein Gruppenfoto beider Delegationen gemacht werden.

Gremium: Standeskanzlei Graubünden

Quelle: dt Standeskanzlei Graubünden

Data: 06.10.2008

La "giunta provinciale di Sondrio" sin visita tar la regenza grischuna a Puschlav

La "giunta provinciale di Sondrio" visita mardi, ils 7 d'october 2008, il Grischun. La scuntrada cun la regenza grischuna ha lieu a Puschlav. A la testa da la delegaziun da noss pajais vischin stat il president Fiorello Provera. Ils giasts vegnan retschavids dal president da la regenza Stefan Engler e da l'entira regenza. Suenter il bainvegni a Puschlav èsi previs da visitar il center da commerzi d'electricitad da la Rezia energia. La scuntrada da las regenzas vegn terminada cun ina tschaina communabla.

La regenza tgira mintga onn contacts cun represchentantas e cun represchentants da stadis esters en Svizra u cun regenzas da pajais vischins. Quests discurs èn elements impurtants da las relaziuns externas dal chantun. En connex cun ils stadis vischins e cun pajais che han relaziuns spezialas cun la Svizra e cun il Grischun vegnan savens discutadas dumondas materialas actualas. Autras visitas servan en emprima lingia al barat d'experientschas sin il champ cultural, economic e politic.

Infurmaziun per las medias:

A las 16.00 po vegnir fatga ina fotografia communabla da las duas delegaziuns tar la Rezia energia (via da Clalt 307) a Puschlav.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 06-10-2008